နုရာ ငါးရာ၊ ရင့်မှာ တစ်ကျိပ်

နုရာ ငါးရာ၊ ရင့်မှာ တစ်ကျိပ် သည် မြန်မာဆိုရိုးစကား ဖြစ်သည်။ (အနု ငါးရာ၊ ရင့်မာ တစ်ကျိပ်-ဟူ၍လည်း အဆိုရှိသည်။)

အဓိပ္ပာယ်

နုမှာ ငါးရာ၊ ရင့်မှာ တစ်ကျိပ် ဆိုသည်မှာ မြတ်စွာဘုရားအလောင်းအလျာ (ဗောဓိသတ္တ) သည် ဘုရားမဖြစ်မီ ကျင်လည်ခဲ့ရသော ဘဝများတွင် ပါရမီ အားနည်းသေးသည့် ဘဝပေါင်းမှာ ငါးရာသုံးဆယ့်ခုနစ်ဘဝ (အချို့ကျမ်းများတွင် ငါးရာဟုဆိုသည်) ရှိပြီး၊ ပါရမီ ရင့်ကျက်သော ဘဝပေါင်းမှာ ဆယ်ဘဝ (ဇာတ်ကြီးဆယ်ဘွဲ့) ရှိသည်ဟု ဆိုလိုသည်။ ဤဆိုရိုးစကားသည် ဗုဒ္ဓဘာသာ၏ အခြေခံအယူအဆတစ်ခုဖြစ်သော ဘုရားအလောင်း၏ ဘဝအဆက်ဆက် ကျင်လည်ပုံကို ဖော်ပြသည်။ ပါရမီဖြည့်ကျင့်စဉ်တွင် အစပိုင်း၌ အားနည်းသေးသော်လည်း နောက်ပိုင်းတွင် တဖြည်းဖြည်း ရင့်ကျက်လာပြီး နောက်ဆုံးတွင် ဘုရားအဖြစ်သို့ ရောက်ရှိသွားသည်ဟု ယုံကြည်ကြသည်။

ကိုးကားချက်များ

   “အလှူရေစက် လက်နှင့်မကွာ အနု ငါးရာ၊ ရင့်မာ တစ်ကျိပ် နောင်လာ ရှစ်သောင်း ဘုရားလောင်းကဲ့သို့ ပြု ကောင်းသော ထုံးစံဥပဒေရှိ၏။” [၁၂၁၈] မင်သာ။ ၉။
   “၅၃၇-ဇာတ်တို့မှာ ဘုရားလောင်း(ဗောဓိသတ္တ)အဖြစ် နုသေးသည့် ဘဝများနှင့် ပတ်သက်နေပြီး နောက်ဆုံးဇာတ်ကြီးဆယ်ဘွဲ့ကား ဘုရားဖြစ်ခါနီး ရင့်နေပြီဖြစ်သည့်ဘုရားလောင်းဘဝများနှင့်သက်ဆိုင်နေသည်။ ယင်းအဓိပ္ပာယ်ကို ပေါ်လွင်အောင် နုမှာ ငါးရာ၊ ရင့်မှာ တစ်ကျိပ် ဟုခေါ်ဆိုကြသည်။” [၁၃၃၆] ဇာတ်ငါး။ နိဒါန်း။ ၂၆။

ကိုးကား

Category:မြန်မာဆိုရိုးစကားများ